I Arendal Karateklubb trener man i stilarten Kyokushinkai, og der legges det vekt på at hver enkelt utøver skal få utvikle seg fra sine egne forutsetninger, uansett kjønn, alder (nedre aldersgrense er 14 år) og hvilken form man er i. Karate er en svært uvant treningsform for de fleste som begynner og kan til å begynne med virke ganske intenst både mentalt og fysisk, men klubben har et opplegg som gjør at alle føler seg trygge og ivaretatt. Klubben har et svært godt og inkluderende treningsmiljø med høy trivselsfaktor.